b'\n_START_ARTICLE_\nPogosto zastavljena vpra\xc5\xa1anja\n_START_PARAGRAPH_\nFAQ (polni angle\xc5\xa1ki naziv Frequently Asked Questions; slovensko pogosto zastavljena vpra\xc5\xa1anja) je datoteka ali spletna stran s spiskom vpra\xc5\xa1anj, ki se redno pojavljajo ob uporabi neke aplikacije ali storitve, npr. v skupini novic na Usenetu ali raznih spletnih forumih. Pogosto zastavljena vpra\xc5\xa1anja so koristna zadeva, ki prepre\xc4\x8duje ponavljanje istih za\xc4\x8detni\xc5\xa1kih vpra\xc5\xa1anj. Izraz FAQ sicer izvira iz Useneta, a se danes uporablja tudi na drugih podro\xc4\x8djih.'